
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 27. augustā
	
	Nr.
	473


	Par zemesgabala Vārnukrogs 0019, Jūrmalā, izsoles rezultātu apstiprināšanu un pirkuma līguma noslēgšanu
	(protokols Nr. 10, 58. punkts)


Jūrmalas dome 2026. gada 30. jūnijā pieņēma lēmumu Nr. 326 “Par zemesgabala Vārnukrogs 0019, Jūrmalā, pirmās izsoles organizēšanu” par Jūrmalas valstspilsētas pašvaldībai piederošā zemesgabala, kadastra Nr. 1300 001 0033, kadastra apzīmējums 1300 001 0019, ar kopējo platību 4529 m2, uz kura atrodas mežaudze 0,26 ha platībā, (turpmāk – zemesgabals), pārdošanu elektroniskā izsolē ar augšupejošu soli, apstiprināja pirmās izsoles sākumcenu 68 443,00 euro un izsoles solis – 4 792,00 euro un izsoles dalības maksu 20,00 euro, kā arī apstiprināja zemesgabala elektroniskās izsoles noteikumus (turpmāk – izsoles noteikumi).

Elektronisko izsoļu vietnē https://izsoles.ta.gov.lv izsludinātajā izsolē noteiktajā pieteikšanās termiņā no 2026. gada 15. jūlija līdz 2026. gada 4. augustam tika reģistrēts viens izsoles dalībnieks. Par izsoles uzvarētāju kļuva izsoles dalībnieks – vasarnīcu īpašnieku kooperatīvā sabiedrība “Priedaines mežmala”, reģistrācijas Nr. 50003153021, (turpmāk – arī izsoles uzvarētājs), kura piedāvātā zemesgabala cena 73 235,00 euro, kas paaugstināta par vienu izsoles soli.

Atbilstoši izsoles noteikumu 6.2. apakšpunktam izsoles dalībniekam, kurš nosolījis augstāko cenu, viena mēneša laikā pēc paziņojuma par pirkuma summu saņemšanas dienas jāiemaksā visa pirkuma maksa, atrēķinot iemaksāto nodrošinājumu. Izsoles uzvarētājs Jūrmalas valstspilsētas administrācijas norēķinu kontā 2026. gada 16. jūlijā iemaksāja izsoles nodrošinājumu 6 844,30 euro un atlikušo pirkuma maksu 66 390,70 euro iemaksāja 2026. gada 20. augustā, līdz ar to saskaņā ar izsoles noteikumu 6.8. apakšpunktu ir pamats apstiprināt zemesgabala izsoles rezultātus.

Ņemot vērā iepriekš minēto, pamatojoties uz Publiskas personas mantas atsavināšanas likuma 34. panta otro daļu, 36. panta pirmo daļu, izsoles noteikumu 6.8., 6.9. un 6.10. apakšpunktu, elektronisko izsoļu vietnes 2026. gada 15. augusta Aktu par nekustamā īpašuma pārdošanu izsolē Nr. 4644453/0/2026-AKT un Jūrmalas Mantas novērtēšanas un izsoļu komisijas 2026. gada 17. augusta sēdes lēmumu (protokols Nr. 8.2-7/26), Jūrmalas dome nolemj:

1. Apstiprināt no 2026. gada 15. jūlija līdz 2026. gada 14. augustam notikušās zemesgabala izsoles rezultātus un pārdot zemesgabalu izsoles uzvarētājam – vasarnīcu īpašnieku kooperatīvajai sabiedrībai “Priedaines mežmala” par pirkuma maksu 73 235,00 euro (septiņdesmit trīs tūkstoši divi simti trīsdesmit pieci euro un 00 centi).

2. Uzdot Jūrmalas valstspilsētas administrācijas Īpašumu pārvaldes Pašvaldības īpašumu nodaļai virzīt parakstīšanai zemesgabala pirkuma līgumu.

3. Pilnvarot Jūrmalas valstspilsētas pašvaldības izpilddirektoru parakstīt zemesgabala pirkuma līgumu.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

